Μεχμέτ Αμπντέλ Μονεΐμ

Ο πρίγκιπας νταμάτ (ie γαμπρός του σουλτάνου) Μεχμέττ Αμπντέλ Μονεΐμ Μπέη-εφέντι (20 Φεβρουαρίου 1899 - 1 Δεκεμβρίου 1979) ήταν πρίγκιπας της Αιγύπτου και διάδοχος τού θρόνου της Αιγύπτου και του Σουδάν από το 1899 έως το 1914. Μετά την παραίτηση του (εξαδέλφου τού πατέρα του) βασιλιά Φαρούκ κατά την Αιγυπτιακή Επανάσταση του 1952, υπηρέτησε ως αντιβασιλιάς του βασιλιά Φουάντ Β΄ της Αιγύπτου μέχρι την κήρυξη της Δημοκρατίας της Αιγύπτου, και την κατάργηση της αιγυπτιακής και σουδανικής μοναρχίας το 1953.

 Νεανική ζωή 
Ο πρίγκιπας Μεχμέτ Αμπντέλ Μονεΐμ γεννήθηκε στο παλάτι Μοντάζα, κοντά στην Αλεξάνδρεια. Ο πατέρας του Αμπάς Β΄ ήταν ο χεδίβης της Αιγύπτου, και έτσι ο Μεχμέτ Αμπντέλ Μονεΐμ έγινε διάδοχος κατά τη γέννησή του και τού δόθηκε ο τίτλος τού πρίγκιπα διαδόχου. Σπούδασε στο Φρίμπουργκ, στην Ελβετία. Μετά την είσοδο της Οθωμανικής αυτοκρατορία στον Α΄ Παγκόσμιο Πόλεμο, ο πατέρας τού Μεχμέτ Αμπντούλ Μονεΐμ, Αμπάς Β ́, ανατράπηκε από τη Βρετανία στις 18 Δεκεμβρίου 1914, διότι υποστήριζε τους Οθωμανούς στον Πόλεμο. Ο Αμπάς Β΄ αντικαταστάθηκε στον θρόνο από τον θείο του Χουσεΐν Καμήλ, παρακάμπτοντας τον Μεχμέτ Αμπντέλ Μονεΐμ, ο οποίος τώρα είχε παραληφθεί στη γραμμή διαδοχής. Τού δόθηκε ο τίτλος "Υψηλότατος" το 1922.

Το 1927 επέστρεψε στην Αίγυπτο. Το 1933 αυτός και ο εξάδελφός του πρίγκιπας Γιουσούφ Καμάλ επισκέφθηκαν τις Ηνωμένες Πολιτείες και τον Καναδά. Υπηρέτησε ως πρόεδρος της Αιγυπτιακής Ολυμπιακής Επιτροπής από το 1934 έως το 1938. Το 1938 φέρεται να ζήτησε από τον βασιλιά Φαρούκ άδεια να νυμφευτεί τη Μξιζεγιέν Ζόγκου, αδελφή του βασιλιά Ζογ Α΄ της Αλβανίας.

Το 1939 διορίστηκε πρόεδρος της αραβικής αντιπροσωπείας στο Παλαιστινιακό Συνέδριο στο Λονδίνο.

 Ως αντιβασιλιάς 
Μετά την παραίτηση τού βασιλιά Φαρούκ, ο Μεχμέτ Αμπντέλ Μονεΐμ υπηρέτησε ως Πρόεδρος του Συμβουλίου της Αιγυπτιακής Αντιβασιλείας από τις 26 Ιουλίου 1952 έως τις 18 Ιουνίου 1953 για το βρέφος βασιλιά Φουάντ Β΄, λαμβάνοντας τον τίτλο του Βασιλικού Υψηλότατου το 1952. Η αντιβασιλεία έληξε, όταν ο αντιστράτηγος Μουχάμαντ Ναγκουίμπ ανέλαβε την εξουσία και κήρυξε την Αίγυπτο Δημοκρατία, τερματίζοντας την κυριαρχία της δυναστείας του Μεχμέτ Αλή.

Τον Δεκέμβριο του 1957, συνελήφθη για την προσπάθεια να ανατρέψει τον Νάσερ, και να παλινορθώσει τη μοναρχία.

 Το τέλος 
Απεβίωσε στο Ορτάκιοϊ, στην Κωνσταντινούπολη, και τάφηκε στο Κάιρο.

 Οικογένεια 
Ο Μεχμέτ Αμπντέλ Μονεΐμ νυμφεύτηκε την 3η εξαδέλφη του, την πριγκίπισσα Φατμά Νεσλισάχ Σουλτάν των Οσμανιδών (4 Φεβρουαρίου 1921 - 2 Απριλίου 2012) στο Παλάτι της Ηλιόπολης, στο Κάιρο, στις 26 Σεπτεμβρίου 1940. Ήταν κόρη του πρίγκιπα Σεχζαντέ Ομέρ Φαρούκ (1898-1969/1971) και της πρώτης συζύγου (και εξαδέλφης) του, πριγκίπισσας Ρουκιγιέ Σαμπίνα Σουλτάν (1894-1971). Η Φατμά Νεσλισάχ ήταν επίσης εγγονή του τελευταίου Οθωμανού χαλίφη Αμπντούλ Μετζίτ Β΄ από την πρώτη του σύζυγο (και εγγονή της μητέρας του τελευταίου οθωμανού σουλτάνου και χαλίφη Μωάμεθ ΣΤ΄ από την πρώτη του σύζυγο).

Ο Mεχμέτ Αμπντέλ Μονεΐμ και η Φατμά Νεσλισάχ είχαν δύο παιδιά:
 Ο πρίγκιπας Σουλτανζαντέ Αμπάς Χιλμί (γενν. 16 Οκτωβρίου 1941 στο Κάιρο. Νυμφεύτηκε στην Κωνσταντινούπολη την 1 Ιουνίου 1969 με τη Μεντιχά Μομτάζ (γενν. 12 Μαΐου 1945 στο Κάιρo), και έχει μια κόρη και έναν γιο:
 Πριγκίπισσα Ναμπιλά Σαμπιχά Φατιμά Χιλμί Χανίμ (γενν. 28 Σεπτεμβρίου 1974 στο Λονδίνο) 
 Πρίγκιπας Ναμπίλ Νταούντ Αμπντελμονεΐμ Χιλμί Μπέη (γενν. 23 Ιουλίου 1979 στο Πάντινγκτον του Λονδίνου) 
 Η πριγκίπισσα Ικμπάλ Χιλμί Αμπντουλμουνίμ Χανιμσουλτάν (γενν. 22 Δεκεμβρίου 1944), άγαμη και χωρίς παιδιά

 Αναφορές 

Κατηγορία:Δυναστεία του Μεχμέτ Αλή